Мораторна (законна) лихва е обезщетение за забавено плащане. Това обезщетение е в размер на законната лихва върху главницата, която дължиш от момента на забавата на плащането ти до окончателното плащане.Юридически мораторната лихва се регламентира в Закона за задълженията и договорите. Има 2 изисквания, за да започне да се начислява мораторна лихва, на които дългът и длъжникът трябва да отговарят:1) длъжникът трябва да е в забава и2) дългът трябва да е за парично задължение.След като длъжникът изпадне в забава, той дължи мораторно обезщетение, защото кредиторът неправомерно е лишен от възможността да ползва паричните си средства.Законната лихва се начислява от първия ден на забавата до пълното възстановяване на паричното задължение. Правото на кредитора на законна мораторна лихва възниква и без тя да е специално уговорена. Необходимо е само да има парично задължение и длъжникът да е изпаднал в забава.Законната лихва за забава се формулира като сбор от 2 компонента. Първият компонент на мораторната лихва е основният лихвен процент, обявен от БНБ, в сила от 1 януари, съответно от 1 юли на текущата година.  Лихвените проценти, в сила от 1 януари на текущата година, са приложими за първото полугодие на съответната година. Лихвените проценти, в сила от 1 юли са приложими за второто полугодие. Вторият компонент на мораторната лихва е 10 процента добавка. Нейният размер е определен в Постановление на Министерския съвет №100/29.05.2012 г. Законната лихва за забава се изчислява на дневна база, като дневният й размер за просрочени задължения е равен на 1/360 част от годишния размер, определен в предходното изречение.